Komi Can't Communicate

Ang Komi Can't Communicate (Hapones: 古見さんは、コミュ症です。Hepburn: Komi-san wa, Comyushou Desu.) ay isang serye ng manga mula sa bansang Hapon na isinulat at iginuhit ni Tomohito Oda. Nailimbag ito ng Shogakukan sa kanilang magasin na Weekly Shōnen Sunday simula noong Mayo 2016. Ang Viz Media naman ang mayroong lisensya sa paglimbag sa Hilagang Amerika.   

Isang seryeng drama na nilalaman ng walong kabanata ang ipinalabas sa NHK General TV mula Setyembre hanggang Nobyembre 2021.  Isang anime na adaptasyon ng OLM ang ipinalabas sa bansang Hapon mula Oktubre hanggang Desyembre 2021. Ang Netflix naman ang may lisensya sa pagpalabas nito sa buong mundo mula Oktubre 2021 hanggang Enero 2022.  Ang pangalawang season ng anime ay ipinalabas mula Abril 7 hanggang Hunyo 23, 2022 sa bansang Hapon, habang noong Abril 27 naman ipinalabas ito sa Netflix. 

Nanalo ang Komi Can't Communicate sa 67th Shogakukan Manga Award para sa kategoryang shōnen. 

 Publikasyon 
Ang Komi Can't Communicate ay isinulat at iginuhit ni Tomohito Oda. Bago maging serye, isang one-shot na kabanata ang nailimbag sa Weekly Shōnen Sunday ng Shogakukan noong Setyembre 16, 2015; nagumpisa ang pagsaserye sa kaparehong magasin noong Mayo 18, 2016. Kinokolekta naman ng Shogakukan ang mga kabanata para gawing mga indibidwal na tomo ng tankōbon. Nailimbag ang unang tomo noong Setyembre 16 2016. Mayroong dalawampu't limang tomo ang nailimbag nitong Abril 18, 2022.

Noong Nobyembre 2018, inanunsyo ng Viz Media sa kanilang panel sa Anime NYC ang pagkuha sa lisensya sa pagpalimbag ng manga. Ipinalabas ang unang tomo sa Hilagang Amerika noong Hunyo 11, 2019. Ang manga ay lisensyado ng Shogakukan Asia sa Timog Silangang Asya, ng Chingwing Publishing Group sa Taiwan, ng SomyMedia sa Timog Korea, ng Luckpim sa Thailand, ng Elex Media Komputindo sa Indonesia, ng Kim Đồng Publishing House sa Vietnam, ng Pika Édition sa Pransiya, ng Tokyopop sa Alemanya, ng J-Pop sa Italya, ng Editorial Ivrea sa Argentina at Espanya, at ng Panini Comics sa Brazil at Mexico.

 Mga Sanggunian 

Kategorya:Manga
Kategorya:Anime
Kategorya:Shōnen manga